5i0 

 Note C. 



ATckives de Genève. Portefeuille des pièces historiques, N" 126^. 



Du 9 juin 1541. Malhurin Cordier au Conseil pour s'excuser 

 de ne pouvoir revenir. 



« Très honnores Seigneurs i'ay receu voz lettres desquelles ie 

 vous remercie très humblement a cause de l'honneur quil vous 

 a pieu de me faire en m'escrivant si humainement. Au surplus 

 Mess" quant a ce quil vous a pieu me mander, il me desplaist fort 

 grandement de ce que ie ne puis satisfaire a voslre mandement, 

 lequel sans point de faulte est bon et honneste et selon Dieu. 

 Mais vous pouez scavoir et entendra que ie ne suis pas en ma 

 puissance. Car attendu l'humanile que me feirent Mess" de ceste 

 ville en me recepuant si facilement alors que Ion nous donna 

 congie en voslre cite, ie ne pourroys sans grand reproche me 

 absenter de leur escole sans leur bon vouloir et consentement. 

 Les frères et moy avons faict nostre debuoir de les prier et leur 

 remonstrer la nécessite du cas, mais ils nous ont coppe la broche 

 si trescourt et si tressoubdain quil ny a plus fallu retourner 

 après leur première response. Laquelle chose vous pourrez 

 mieulx entendre par les lettres mesmes qu'ilz vous en escri- 

 vent. Parquoy Très honorez Seigneurs me recommandant très 

 humblement a vostre bonne grâce ie vous supplie de mavoir 

 pour excuse, et me reputer tousiours vostre humble serviteur en 

 tout ce que me sera possible de faire pour vous ayder a avancer 

 la gloyre du Seigneur Dieu , a laquelle chose ie voy que vous 

 travaillez d'ung grand courrage et affection. Laquelle vous veuille 

 tousiours maintenir et augmenter celuy mesme qui a commence 

 une si bonne œuvre en vous et par vostre moyen. 



De Neufchastel le IX^ iour de Juin 



Le tout vostre humble serviteur 

 Maturin Cordier 



